मुंबई मेल से फरार होने वाले हुजी आतंकी पर घोषित ईनाम बढ़ा, अब 25 हजार देंगे
हुजी के आतंकी नईम का सुराग देने वाले को रेलवे पुलिस ने 25 हजार रुपए ईनाम देने की घोषणा की है। हावड़ा-मुंबई मेल से 24 अगस्त 2014 को पेशी के लिए मुंबई ले जाते वक्त आतंकी अब्दुल नईम उर्फ समीर ट्रेन से ही फरार हो गया था। पश्चिम बंगाल पुलिस के जवानों पर मदद का संदेह जताया गया था। मामले में सीबीआई ने रेलवे के साथ ही रायगढ़ जिला पुलिस के अधिकारियों से मदद ली और पूछताछ की लेकिन अब तक नईम का पता नहीं चल सका है। पश्चिम बंगाल के पुलिसकर्मी के खिलाफ मामला दर्ज किया गया, रायगढ़ पुलिस कोलकाता गई ताकि उनसे पूछताछ की जा सके लेकिन वहां सहयोग नहीं मिलने के कारण इन्हें बैरंग लौटना पड़ा। हुजी आतंकी नईम महाराष्ट्र के औरंगाबाद का रहने वाला है, पिछले दिनों उसके परिवार ने उल्टे पुलिस पर आरोप लगाए कि उसके बेटे को पुलिस ने मार दिया है वह कहीं भागा नहीं है। जीआरपी रायगढ में अपराध क्रमांक 08/14 धारा 224 के तहत उसपर अपराध भी दर्ज किया गया था। अब आईजी और रेलवे एसपी ने पुलिस अधीक्षक नईम का सुराग देने वाले को 20 और 5 हजार रुपए का ईनाम रखा है।
hin_Deva hin_Deva